# 20.000 espècies d'abelles

20.000 espècies d'abelles (títol original en castellà, 20.000 especies de abejas) és una pel·lícula dramàtica basca que tracta la diversitat de gènere i la infància trans. És la primera pel·lícula de la directora Estibaliz Urresola Solaguren. El film va celebrar la seva estrena internacional a la 73a edició de la Berlinale (febrer 2023), festival en el qual competia dins de la selecció oficial per l'Os d'or. S'ha doblat i subtitulat al català.
És una pel·lícula coproduïda per la basca Gariza Films i la catalana Inicia Films, amb la producció associada de la també basca Sirimiri Films i amb la participació de TV3. La data de la seva estrena als cinemes, de la mà de Bteam Pictures, va ser el 21 d'abril de 2023.

## Argument

20.000 espècies d'abelles narra la història de la Cocó, una nena de 8 anys, que no encaixa amb les expectatives de la resta i no entén per què. Al seu voltant tots insisteixen a anomenar-lo Aitor, però ella no es reconeix en aquest nom ni en la mirada dels altres. L'Ane, la mare de la Cocó, bolcada en una crisi professional i sentimental, aprofitarà les vacances per viatjar amb els seus tres fills a la casa materna, estretament arrelada al cultiu d'abelles i a la producció de mel. Al poble, l'Ane intentarà ocultar la seva situació davant de tothom per desconnectar i descansar. La Cocó, en canvi, veurà les vacances com una oportunitat per mostrar-se com la nena que és.

## Repartiment

* Sofía Otero: Aitor/Cocó/Lucía.
* Patricia López Arnaiz: la seva Ane.
* Martxelo Rubio: el seu pare Gorka.
* Unax Hayden: el seu germà Eneko.
* Andere Garabieta: la seva germanastra Nerea.
* Itziar Lazkano: la seva àvia Lita.
* Ane Gabarain: la seva bestia Lourdes.
* Sara Cozar: la seva tia valenciana Leire.
* Miguel Garcés: el seu oncle valencià Jon.

## Referències

* ↑ Merino, Imma. «El rusc de la diversitat - 02 maig 2023». El Punt Avui, 11-02-2024. [Consulta: 11 febrer 2024].
* ↑ «'20.000 especies de abejas': el cant a la diversitat que opta a l’Os d’Or de la Berlinale». El Nacional, 23-02-2023. [Consulta: 11 febrer 2024].
* ↑ «"Zenit", "La travessa" i les altres novetats de la temporada que estrenem a 3Cat». TV3, 06-09-2024. [Consulta: 8 setembre 2024].
* ↑ «20.000 espècies d'abelles». Goita què fan, ara!. [Consulta: 24 agost 2023].
* ↑ «El cinema català vol reconquerir la Berlinale després d'«Alcarràs»: les cinc produccions que van al festival». Nació Digital, 15-02-2023. [Consulta: 15 febrer 2023].
* ↑ «El cinema català torna a la Berlinale amb cinc produccions». El Punt Avui, 15-02-2023. [Consulta: 15 febrer 2023].
* ↑ «El projecte '20.000 espècies d'abelles', coproduït per Inicia Films, seleccionat al Berlinale Co-Production Market 2022». Europa Creativa Media. [Consulta: 15 febrer 2023].
* ↑ Ruiz, Paula Arantzazu. «'20.000 espècies d’abelles': tendra faula en euskera sobre el viatge d’iniciació d’una nena trans». Ara, 19-04-2023. [Consulta: 11 febrer 2024].
* ↑ Ramón, Esteban. «'20.000 especies de abejas': la infancia trans en Berlín» (en castellà). RTVE.es, 22-02-2023. [Consulta: 26 febrer 2023].
* ↑ Boyero, Carlos. «‘20.000 especies de abejas': excelente Patricia López Arnaiz. ¿Y qué más?» (en castellà). El País, 21-04-2023. [Consulta: 11 febrer 2024].
* ↑ Gardó, María. «Quién es Martxelo Rubio, el actor de '20.000 especies de abejas': de la calle a la fama» (en castellà). Las Provincias, 10-02-2024. [Consulta: 11 febrer 2024].